Հարություն Չալիկյան

**Հարություն Գրիգորի Չալիկյան** (), հայ ճարտարապետ, ծաղրանկարիչ, քանդակագործ։ Հ. Չալիկյանի աշխատանքները ցուցադրվել են Փարիզում, Նյու Յորքում, Մոսկվայում, Քեմբրիջում, Երևանում և այլ քաղաքներում։ Նա մի շարք միջազգային պարգևների դափնեկիր է։

Հոկտեմբերի 27-ին Հայաստանի նկարիչների տան մեծ ցուցասրահում բացված Չալիկյանի հոբելյանական անհատական ցուցահանդեսին ներկայացված էին 120-ից ավելի ծաղրանկարներ, քանդակներ և մեդալներ, այդ թվում` Շառլ Ազնավուրի, Սերժ Թանկյանի, Վլադիմիր Պուտինի, Դոնալդ Թրամփի, Թերեզա Մեյի, Հռոմի պապ Ֆրանցիսկոսի, Անգելա Մերկելի, Օհան Դուրյանի, Քըրք Քըրքոյանի, Եղիշե Չարենցի, Սոս Սարգսյանի և շատ ուրիշ հանրահայտ դեմքերի։ «Իմ ծաղրանկարները ծաղրելու նպատակ չունեն։ Դրանք ցույց են տալիս իմ հերոսների բնավորությունն ու ներքին էությունը։ Այդ պատճառով ես դրանց հաճախ վերաբերվում եմ ինչպես հոգեբանական դիմանկարների»,-ասում է հեղինակը։ Նա նաև հումորային, դիպուկ երկտողեր է գրել իր յուրաքանչյուր հերոսի մասին` դրանցում միառժամանակ արտահայտելով քաղաքական և սոցիալական խնդիրների շուրջ իր սուր մոտեցումները։

Բացի ծաղրանկարներից և քանդակներից Հ. Չալիկյանը Հայաստանի ոսկու գործարանի հետ համագործակցությամբ ստեղծել է նաև ոսկե մեդալների 2 հավաքածու. առաջինը՝ Մեծ ութնյակի երկրներնի նախագահների, երկրորդը՝ հայտնի ֆուտբոլիստների պատկերներով։ Այդ հավաքածուները 2017 թվականին ցուցադրվել են Գերմանիայում, Ռուսաստանում և այլ երկրներում։

## Կենսագրություն
* 1962-1969 թվականներին սովորել է Երևանի պոլիտեխնիկական ինստիտուտի ճարտարապետաշինական ֆակուլտետում
* 1985 թվականին ծաղրանկարների միջազգային մրցույթի դափնեկիր՝ արժանացել է արծաթե պնակ մրցանակի (Անկորա, Իտալիա)
* 1975 թվականից Հայաստանի ճարտարապետների միության անդամ 
* 1997 թվականից՝ Հայաստանի դիզայներների միության անդամ
* 1999 թվականից՝ Հայաստանի նկարիչների միության անդամ
* 2003 թվականից՝ Հայաստանի ծաղրանկարիչների միության անդամ

## Անհատական ցուցահանդեսներ
* 1993, 1994 Մոսկվա, Ռուսաստան
* 1996 Նյու Յորք, ԱՄՆ
* 1999 Բեյրութ, Լիբանան
* 1995, 2002, 2003, 2013 Երևան, Հայաստան
* 2011 Քեմբրիջ, Մեծ Բրիտանիա
* 2013 Փարիզ, Ֆրանսիա
* 2017 Եղիշե Չարենցի տուն-թանգարան
* 2018 Գևորգ Գրիգորյանի տուն-թանգարան

## Մեջբերումներ Հարություն Չալիկյանից
Իմ բոլոր ծաղրանկարներին խնամքով եմ վերաբերվում, որովհետև ես չեմ ծաղրում. նրանց մեջ ավելի շատ խորքային բաներ կան. բնավորության գծերի արտահայտում։

## Մեջբերումներ Հարություն Չալիկյանի մասին
«Հարություն Չալիկյանն անկասկած ունի իր պատվավոր տեղը մեր կերպարվեստում` գլխավորապես որպես դիմանկարիչ և երգիծանկարիչ։ Հարությունը գրում է նաև բանաստեղծություններ՝ հաճախ տպավորիչ և սրամիտ, ինչպես իր նկարները։ Չմոռանանք նաև, որ նա մասնագիտությամբ ճարտարապետ է։ Մեկ բառով ասած՝ նա տաղանդավոր արվեստագետ է, ով պատիվ է բերում իր ազգին և արժանի է բարձր գնահատանքի»։ 
 
Հակոբ Հակոբյան
 
ՀՀ ժողովրդական նկարիչ

«Հարությունի աշխատանքները կարելի է ճանաչել առաջին հայացքից՝ շնորհիվ նրա յուրահատուկ գրաֆիկական ոճի։ Նրա աշխատանքներում անհնար է չնկատել մարդու ներքին գեղեցկությունը ցույց տալու ձգտումը»։ ՀՀ վաստակավոր նկարիչ Վլադիմիր Աբրոյան։

## Գրականություն
Հարություն Չալիկյան, «Գծանկար, քանդակ»

## Ծանոթագրություններ

## Արտաքին հղումներ
* Հարություն Չալիկյան
* Ծաղրանկարիչ Հարություն Չալիկյանը նշում է 70-ամյակը
* Ծաղրանկարիչ, քանդակագործ Հարություն Չալիկյան
* Ծաղրաքանդակագործը 
*Արվեստ, որ ժպիտ է պարգևում. Հարություն Չալիկյանի ցուցահանդեսը բացվել է նկարիչների տանը

Կատեգորիա:ՀՊՃՀ շրջանավարտներ
Կատեգորիա:Հայ ծաղրանկարիչներ
Կատեգորիա:Հայ ճարտարապետներ
Կատեգորիա:Հայ քանդակագործներ
Կատեգորիա:Հայաստանի ճարտարապետների միության անդամներ
Կատեգորիա:Հայաստանի նկարիչների միության անդամներ